Gregor Teurgn

Gregor Teurgn (Georgius Florentius Gregorius e latin, Grégoire de Tours e galleg a vremañ), a voe ganet e Riom, e-tal Clermont war-dro 538, en ur familh eus an noblañs alvernat, hag a varvas e Teurgn war-dro 594, a voe eskob Teurgn er VIvet kantved. Brudet eo e skridoù diwar-benn istor an Iliz, ar Franked, hag Arvern. 

 E vuhez 
E dad Florentius a oa un noblañs arvernat, hag a oa bet senedourien e dad hag e dad-kozh Georgius. E eontr Gallus Clermont a oa bet eskob Clermont (hiziv Clermont-Ferrand, en Alvern). Dre e vamm e oa kar da eskibien Lyon, Sacerdos ha Nizier Lyon, ha da eskibien Langres, Gregorius Langres (anezhañ e teu e anv-bihan) ha Tetricus Langres.

Mervel a reas e 594 e Teurgn e lec'h ma oa bet dilennet evel eskob e 593. Lakaet e voe da sant ha lidet e vez e c'houel d'ar 17 a viz Du.

Klasket en deus difenn gwirioù an Iliz pa oa reuz bras etre ar pennoù uhel frank. Mont a reas a-enep Chilperig ha staliañ a reas ar feur-emglev sinet en Andelot etre Childebert II, roue Aostrazia ha Gontran, roue Burgondia (587).

 Kronikour 
Evel kronikour istorel eo anavezet Gregor a Deurgn p'eo gantañ eo bet savet Historia Francorum (Istor ar Franked) e 40 levrenn. 

Buhezskridoù sent zo bet savet gantañ ivez. Ur vammenn a-bouez bras eo Historia Francorum evit istor Breizh er c'hantvedoù kentañ. 

Rebechet ez eus bet dezhañ bezañ re domm ouzh e bobl ha neuze barnañ ar Vrezhoned hep neptuegezh, da lavarout eo kavout si enne dalc'hmat.

 Oberennoù 
 An Dek Levrad Istor pe Istor ar Franked 
Decem libri historiarum eo anv al levr, ma venn an oberour kontañ istor ar bed hag an Iliz, adalek amzer ar C'heneliezh betek hini ar Rouaned frank, en Ebrel 591, astennet gant Libri octo miraculorum (Levr ar Burzhudoù) un dastumad buhezioù sent, eus Galia, savet e 574, goude marv GregorGabriel Monod, Études critiques sur les sources de l'histoire mérovingienne,  lodenn, 44..

Mont a ra an darn vrasañ eus ar skrid gant Galia dindan ar Franked, aneveztoc'h gant gregor eget peurrest ar bed : pemp eus an dek levr, ha Levr ar Burzhudoù ivez, zo gouestlet d'an amzer ma veve an oberour. 

Dre al levr-se eo ez eo anavezet istor lestr Soissons.

 Levrlennadur 
Diwar-benn amzer rouaned ar Franked
 Luce Piétri, La ville de Tours du IVe au VIe siècle, coll. École française de Rome, 1983
 Bruno Dumézil, La Reine Brunehaut, Fayard, Paris, 2008

Diwar-benn Gregor Teurgn
 Abbé Odoat, La vie de Grégoire de Tours, enlinenn : Remacle.org
 Article "St. Gregory of Tours", dans Catholic encyclopedia, enlinenn :  Newadvent.org
 Charles Lelong, Grégoire de Tours. Sa vie et son œuvre, CLD, Chambray (37), 1995. 

Diwar-benn oberenn Gregor Teurgn
Martin Heinzelmann,  Grégoire de Tours, père de l’histoire française? en « histoire de France, historiens de la France »
Jean Verdon,  Grégoire de Tours « Le père de l’Histoire de France », Horvath, 1989, Saint-Étienne 
Grégoire de Tours (538-594) Père de l’histoire de France, Rouen, 1994
Martin Heinzelmann, Gregory of Tours: history and society in the 6th Century. Cambridge, CUP 2001 
P. Fouracre, « Merovingian History and Merovingien Hagiography », Past and Present, 127, 1990
W. Goffart, The Narrators of Barbarian History : Jordanes, Gregory of Tours, Bede and Paul Deacon, Princeton, 1988, pages 112-134.
Nira Pancer, Sans peur et sans vergogne. De l'honneur et des femmes aux premiers temps mérovingiens, Éditions Albin Michel, « Bibliothèque Histoire », Paris, 2001, 320 p. , .

 Notennoù ha daveoù

Rummad:Sent Galia
Rummad:Istorourien Bro-C'hall
Rummad:Ganedigezhioù 538
Rummad:Marvioù 594
Rummad:Eskibien
Rummad:Teurgn